text: Havneprojekt i Sønderborg
  20 juni 2012 kl. 15.15
  Den ambitiøse havneplan i Sønderborg, skabt af den verdensberømte arkitekt Frank Gehry, er nu kommet et skridt nærmere på virkeligheden.
  Onsdag blev der taget første spadestik til et stort videnshus, der skal rumme en række store virksomheder som Rambøll og KPMG.
  I forvejen er en stor beboelsesejendom på fem etager også under opførsel.
  Senere skal der føjes en kunsthal, multikulturhus og et hotel med op mod 300 værelser til byggeriet på havnefronten.
  